**Toshkent Tibbiyot Akademiyasi va “\_\_\_\_\_\_\_\_\_\_\_\_\_\_\_\_\_\_\_\_\_\_\_\_” oʻrtasida**

**oʻzaro hamkorlik aloqalari boʻyicha**

**SHARTNOMA №\_\_\_\_\_\_**

Toshkent shahri 2024-yil “\_\_\_\_”\_\_\_\_\_\_\_\_\_\_\_\_\_

**Toshkent tibbiyot akademiyasi** (keyingi o‘rinlarda - Akademiya) Ustavi asosida ish yurituvchi rektor A.K.Shadmanov bir tomondan hamda **“\_\_\_\_\_\_\_\_\_\_\_\_\_\_\_\_\_\_\_\_\_\_”** (keyingi oʻrinlarda – Markaz) Nizomi asosida faoliyat olib boruvchi **direktor \_\_\_\_\_\_\_\_\_\_\_\_\_\_\_\_\_\_,** boshqa tomondan (keyingi o‘rinlarda – Tomonlar) quyidagilar xususida mazkur shartnomani (keyingi o‘rinlarda – Shartnoma) tuzdilar:

1. **Shartnomaning maqsadi**

Shartnomaning maqsadi O‘zbekiston Respublikasining “Ta’lim to‘g‘risida”gi Qonuni, O‘zbekiston Respublikasi Prezidentining 2007-yil 19-sentabrdagi “Sog‘liqni saqlash tizimini isloh qilishni yanada chuqurlashtirish va uni rivojlantirish davlat dasturini amalga oshirishning asosiy yo‘nalishlari to‘g‘risida”gi PF-3923-sonli, 2019-yil   
8-oktyabrdagi “Oʻzbekiston Respublikasi oliy taʼlim tizimini 2030-yilgacha rivojlantirish konsepsiyasini tasdiqlash toʻgʻrisida” PF–5847-sonli Farmonlari va 2017-yil 20-apreldagi “Oliy ta’lim tizimini yanada rivojlantirish chora-tadbirlari to‘g‘risida”gi  
PQ-2909-sonli, 2017-yil 5-may “O‘zbekiston Respublikasida tibbiy ta’lim tizimini yanada isloh qilish chora-tadbirlari to‘g‘risida”gi PQ-2956-sonli, 2017-yil 27-iyul “Oliy ma’lumotli mutaxassislar tayyorlash sifatini oshirishda iqtisodiyot sohalari   
va tarmoqlarining ishtirokini yanada kengaytirish chora-tadbirlari to‘g‘risida”gi   
PQ-3151-sonli qarorlari hamda ta’lim va sog‘liqni saqlash sohasiga oid boshqa qonunchilik hujjatlariga mos holda ilmiy-pedagogik kadrlarni tayyorlash dasturlari asosida sifatli ta’lim berish bo‘yicha hamkorlikdagi qo‘shma dastur yaratish hisoblanadi.

1. **Shartnomaning predmeti**

Shartnoma predmeti deb, Toshkent shahar, \_\_\_\_\_\_\_\_\_\_ tumani, \_\_\_\_\_\_\_\_\_\_\_\_\_ ko‘chasi, \_\_\_ uyda joylashgan \_\_\_\_\_\_\_\_da tashkil etilgan bazada Akademiyaning \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kafedra(lari) (keyingi o‘rinlarda – Kafedra(lar)) xodimlari tomonidan mavjud ta’lim dasturlari bo‘yicha hamkorlikda o‘quv-ta’lim, tibbiy, davolash va ilmiy faoliyatni olib borish, aynan bakalavr, magistr, klinik ordinator va doktorantlar, mustaqil izlanuvchilarni tayyorlash hisoblanadi.

Hamkorlik predmeti deb, ta’lim dasturlari bo‘yicha qo‘shma o‘quv-ta’lim, ilmiy tadqiqotlar o‘tkazish, qo‘shma ilmiy tadbirlar tashkil etish, ilmiy maqolalar chop etish, o‘zaro ilmiy ishlar, ma’ruza va amaliy mashg‘ulotlarni tashkil etish hisoblanadi.

**3. Hamkorlikdagi faoliyatni amalga oshirish shakllari**

3.1.Mazkur shartnoma doirasida Tomonlar quyidagi tadbirlarni amalga oshirishni ko‘zda tutadilar:

- markazda Akademiyaning klinik kafedra xodimlari, talabalar, magistrlar, klinik ordinator va malaka oshirish kursantlarining o‘quv jarayonlari va amaliy mashg‘ulotlari bilan birgalikda davolash va diagnostika yo‘nalishlarida ishtirok etadilar;

- konsultatsiyalar o‘tkazish, konsiliumlarda ishtirok etish, klinik muhokamalar o‘tkazish, bemorlar ko‘rigida ishtirok etish, ekspertiza ishida ishtirok etish (tibbiy yordam sifatini nazorat qilish tizimi bo‘yicha kasallik tarixini ekspert baholash),

- klinik va anatomik konferentsiyalarda ishtirok etish (rahbar yoki ekspert sifatida), o‘lim natijalarini o‘rganish bo‘yicha komissiyada ishlash (ekspert sifatida), o‘lim holatlarini tahlil qilish bo‘yicha tibbiy-nazorat komissiyalarida ishlash (ekspert sifatida), autopsiyalarni o‘tkazish, seksion va biopsiya materiallari bilan ishlash; tekshiruvlar o‘tkazish, kasallik tarixlarini ko‘rib chiqish, jarrohlik va boshqa invaziv hamda noinvaziv diagnostika muolajalarini bajarish, qo‘shma tibbiy anjumanlarda ishtirok etish va h.k.

- mavjud bo‘lgan ta’lim dasturlari bo‘yicha Akademiyada bakalavr, magistr, klinik ordinator va doktorantlarni tayyorlash uchun o‘quv amaliyotlari va ilmiy-tadqiqotlarni o‘tkazish;

- mamlakatimizga yuqori malakali raqobatdosh kadrlarni tayyorlash yuzasidan Kafedra(lar) va \_\_\_\_\_\_\_\_\_ning soha yo‘nalishlari bo‘yicha amaliy va ilmiy faoliyat olib borish;

- Akademiya va \_\_\_\_\_\_\_\_\_\_ning oʻzaro samarali hamkorligini yoʻlga qoʻyish;

- Markazning malakali mutaxassislari ва Akademiya professor-oʻqituvchilari erishgan yutuqlarni tizimli oʻrganib borilishini tashkil etish maqsadida malaka oshirish va tajriba almashuvini joriy qilish;

- rivojlangan xorijiy davlatlarning tibbiyot sohasidagi eng ilgʻor tajribalarini oʻrgangan hamda Markazning mutaxassislarga boʻlgan talabidan kelib chiqqan holda oʻquv rejalari, fan dasturlari, oʻquv adabiyotlari shu jumladan, oʻquv-metodik komplekslarni xalqaro standartlar asosida zamonaviy, mutlaqo yangi talablar asosida ishlab chiqilishi va bosqichma-bosqich joriy etilishini tashkil qilishni oʻzaro hamkorlikda amalga oshirish;

- Akademiyaning taʼlim yoʻnalishida zamonaviy axborot-kommunikatsion texnologiyalari asosida ilmiy-tadqiqot ishlarini hamkorlikda bajarish va tatbiq etish;

- hamkorlikda ilmiy maqolalar tayyorlash va ularni nashr qilish;

- hamkorlikda seminarlar oʻtkazish;

- \_\_\_\_\_\_\_\_\_da talabalar amaliyotini tashkil etish hamda boʻsh ish oʻrinlariga bitiruvchilarni ishga joylashtirish choralarini koʻrish;

- Akademiya professor-oʻqituvchilariga \_\_\_\_\_\_\_\_\_\_\_da ilmiy-amaliy tadqiqotlar oʻtkazishiga sharoit yaratib berish;

- hamkorlikda \_\_\_\_\_\_\_\_ning istiqbolli rivojlantirish dasturlarini ishlab chiqish;

- Akademiya professor-oʻqituvchilari tomonidan amalga oshirilgan ilmiy-tadqiqotlar natijalarini tijoratlashtirishda hamkorlik qilish.

**4. Muvaffaqqiyatli hamkorlikdagi faoliyatni ta’minlash bo‘yicha chora-tadbirlar**

4.1 O‘quv-ta’lim, tibbiy, davolash, jarrohlik va boshqa invaziv hamda noinvaziv diagnostika muolajalarini bajarish, ilmiy-tadqiqot va amaliyot tadbirlarini tashkil etish, ishlab chiqish va amaliyotga tadbiq etishda tomonlarning hamkorligi:

- \_\_\_\_\_\_\_\_da qo‘llaniladigan zamonaviy tibbiy texnologiyalar, uskunalar va jihozlarni o‘rganish va amaliyotda qo‘llash;

- amaliy va uslubiy ma’lumotlarni o‘zaro almashinuvini olib borish.

4.2 Hamkorlikdagi ilmiy-amaliy faoliyat o‘quv-amaliyot va ilmiy-tadqiqot ishlarini o‘tkazish, maqolalarni chop etish shaklida bajariladi.

**5. Shartnomani bajaruvchi va bevosita ishtirokchilari**

5.1. Mazkur shartnoma shartlarini bajarishda Akademiya tomonidan Kafedra(lar) xodimlari, shuningdek zaruriyat bo‘lganda boshqa kafedra va bo‘limlar xodimlari hamda o‘quv-ta’lim faoliyatini tashkil etish, o‘tkazish va ta’minlashga bevosita aloqasi bo‘lgan boshqa shaxslar ishtirok etadi.

5.2. Mazkur shartnomani amalga oshirishda Markaz tomonidan manfaatdor bo‘lgan davolash-tashxislash bo‘linmalari va boshqa tibbiyot xodimlari, shuningdek davolash-profilaktik faoliyatni tashkil etish va ta’minlashga aloqador bo‘lgan ma’muriy-boshqaruv xodimlari bevosita ishtirok etadi.

5.3. Akademiya va Markazning rahbariyati manfaatdor xodimlarni barcha zarur bo‘lgan ma’lumotlar bilan ta’minlash va ular tomonidan ushbu shartnomaning talablari hamda amaldagi normativ-huquqiy hujjatlarga rioya etish majburiyatini oladi.

6.4. Tomonlar turli kasalliklarni o‘rganish yuzasidan hamkorlikda ilmiy tadqiqotlarni olib borish majburiyatini oladilar.

6.5. Hamkorlik doirasida Tomonlar qo‘yilgan maqsadga erishish uchun ilmiy-amaliy ishlarini o‘rganish hamda bajarish yuzasidan zaruriy materiallarni yig‘ish bo‘yicha kelishuv pozitsiyasini ishlab chiqishga mas’uldirlar.

6.6. Tomonlar hamkorlikda izlanish olib borayotgan mavzu bo‘yicha birgalikda o‘quv adabiyotlari (shu jumadan hammualliflikda darslik, o‘quv qo‘llanma, metodik qo‘llanma, elektron darslik) va maqolalar tayyorlash hamda nashrdan chiqarish majburiyatini oladilar.

6.7. Tomonlar hammualliflikdagi o‘quv-amaliy va ilmiy-tadqiqot ishlar natijalarini amaliyotga tatbiq etadilar.

6.8. Shifokor siri va xizmat ma’lumotlarining maxfiyligini ta’minlaydilar, oshkora qilmaslik talablariga qat’iy rioya etadilar.

**7. Akademiya va Kafedra(lar)ning huquq va majburiyatlari:**

7.1. Akademiya hamkorlikdagi o‘quv-ta’lim, tibbiy, davolash, jarrohlik va boshqa invaziv hamda noinvaziv diagnostika muolajalarini bajarish va ilmiy-amaliy faoliyatini tashkil etish va o‘tkazishda ishtirok etadi.

7.2. Akademiya hamkorlikdagi o‘quv-ta’lim va ilmiy-amaliy faoliyatni amalga oshirishda Kafedra(lar) va Markaz xodimlari, shuningdek ta’lim oluvchilarni zaruriy resurslar (insonlarga bog‘liq bo‘lgan, moddiy-texnik, axborot va boshqalar) bilan ta’minlaydi.

7.3. Kafedra(lar) o‘z xodimlari, talabalar, magistr, klinik ordinator, doktorant va ilmiy izlanuvchilar tomonidan Markazning barcha xizmat va tibbiy ma’lumotlarning maxfiylik talablariga rioya etish majburiyatini oladi.

7.4. Akademiyaning majburiyatlari:

- ta’lim oluvchilar Markazning ichki tartib va odob-axloq qoidalariga rioya qilishi majburiy hisoblanadi;

- hamkorlikda turli kasalliklar bo‘yicha ilmiy izlanishlar olib boradi;

- ilmiy izlanishlar natijalarini tahlil qilib, ular bo‘yicha to‘plangan hujjatlarni nashrdan chiqarishga tayyorlaydi;

- hamkorlikda amalga oshirilgan ishlar yuzasidan to‘plangan ma’lumotlar bo‘yicha maqola, darslik, o‘quv qo‘llanma, tezis, monografiyalar yozish va ularni Markaz bilan hammualliflikda nashrdan chiqarish, Markaz bilan birgalikda ilmiy-amaliy konferensiya, syezd va seminarlarda ma’ruzalar bilan chiqish qilish;

- hamkorlikdagi o‘quv-ta’lim, tibbiy, davolash, jarrohlik va boshqa invaziv hamda noinvaziv diagnostika muolajalarini bajarish, ilmiy-tadqiqot va amaliy faoliyatni tashkil etish va o‘tkazishda amaldagi qonunchilikda belgilangan mualliflik huquqlarini himoya qilish talablari va etika me’yorlariga rioya etish;

- shifokor siri va xizmat ma’lumotlarining maxfiyligini oshkor etmaslik talablariga qat’iy rioya etish;

- mazkur shartnomaning shartlarini to‘liq va samarali bajarish maqsadida mas’ul xodimlarni tayinlaydilar.

**8. Markazning huquq va majburiyatlari:**

8.1. Markaz hamkorlikdagi o‘quv-ta’lim, tibbiy, davolash va ilmiy-amaliy faoliyatini tashkil etish va o‘tkazishda ishtirok etadi.

8.2. Hamkorlikdagi o‘quv-ta’lim, tibbiy, davolash va ilmiy-amaliy faoliyatni olib borishda Markaz:

- o‘quv dasturiga mos holda Akademiyada faoliyat yuritib kelayotgan va ta’lim olayotganlarga Markazdagi tibbiyot texnikalaridan foydalanishga hamda davolash jarayonlarida ishtirok etishga sharoit yaratadi~~;~~

~~-~~ Markazga oid yangiliklar, rivojlantirish istiqbollari, taʼlim mazmunini takomillashtirish, ilmiy-tadqiqot ishlarini rivojlantirish va kelgusidagi vazifalarni belgilab olish yuzasidan Akademiya professor-oʻqituvchilari, ilmiy xodimlari, doktorantlari, klinik ordinator, mustaqil izlanuvchilari va talabalari bilan uchrashuvlar oʻtkazib borishga sharoit yaratadi;

~~-~~ Akademiya professor-oʻqituvchilariga Markazda auditoriya va ma’ruza zallarini jihozlashda amaliy yordam beradi va ilmiy-amaliy tadqiqotlar oʻtkazishga sharoit yaratadi;

~~-~~ taʼtillar davrida Akademiyada tahsil olayotgan talaba va klinik-ordinatorlarga Markazda ishlab chiqarish amaliyotini olib borishga sharoit yaratadi;

- ta’lim oluvchilar tomonidan yuqorida ko‘rsatilgan talablarga rioya etish ustidan nazoratni amalga oshiradi;

- mazkur shartnomaning shartlarini to‘liq va samarali bajarish maqsadida mas’ul xodimlarni tayinlaydi.

8.3. Markaz hamkorlikdagi o‘quv-ta’lim, tibbiy, davolash va ilmiy-amaliy faoliyatni tashkil etish va o‘tkazishda Markaz xodimlari tomonidan amaldagi qonunchilikda belgilangan mualliflik huquqlarini himoya qilish talablari va etika me’yorlariga rioya etilishini o‘z zimmasiga oladi.

**9. Tashkiliy-moliyaviy o‘zaro munosabatlar**

9.1. Mazkur Shartnoma tashkiliy-huquqiy majburiyatlarni nazarda tutadi va Tomonlarning moliyaviy majburiyatlarini ko‘zda tutmaydi.

9.2. Hamkorlikdagi tadbirlar va majburiyatlarni bajarishda moliyaviy majburiyatlar yuzaga kelganda ushbu moliyaviy munosabatlar Tomonlarning o‘zaro kelishuvi bo‘yicha alohida shartnomalarda aks ettiriladi.

9.3. Qo‘shma o‘quv-ta’lim, tibbiy, davolash va ilmiy-amaliy tadbirlarni o‘tkazishda mazkur jarayonlarda ishtirok etayotgan Kafedra(lar) xodimlari Markazning tegishli lavozimlariga qabul qilinishlari mumkin. Markaz xodimlari esa Kafedra(lar)ning professor-o‘qituvchilari va ilmiy tarkibiga o‘rindoshlik asosida Tomonlarning o‘zaro kelishuvi bo‘yicha lavozimlariga qabul qilinishi mumkin.

* 1. Hamkorlikdagi ilmiy-tadqiqotlar natijalari shartnoma doirasida qo‘shma yutuqlar deb hisoblanadi va nashrlarda taraflar nomidan rasmiylashtiriladi (qo‘shimcha tadqiqotlar taraflaridan birining alohida nashr etilishiga faqat ikkinchi tomonning roziligi bilan yo‘l qo‘yiladi).
  2. Zarur hollarda Tomonlar nomidan birgalikda qilingan ixtirolarga buyurtma rasmiylashtiriladi.

**10. Uchinchi tomonning ishtiroki**

Mazkur shartnoma bo‘yicha o‘quv va/yoki amaliy jarayonnni texnik va tashkiliy-texnik ta’minotidan tashqari, hamkorlikdagi o‘quv-ta’lim, tibbiy, davolash va ilmiy faoliyatni amalga oshirishda uchinchi tomonlarning ishtirokini ko‘zda tutmaydi.

**11. Shartnoma ishtirokchilarining javobgarligi**

11.1. Tomonlardan birining zimmasiga olgan majburiyatni bajarmaslik holatlarida, shartni bajarish lozim bo‘lgan sanadan 10 kundan kam bo‘lmagan muddatda, majburiyatni bajarmaslik sababini ko‘rsatgan va ushbu sabablarni bartaraf etishga qaratilgan rejali chora-tadbirlarni keltirilgan holda ogohlantirish xatini yuborishi shart.

11.2. Shartnoma shartlarini, shu jumladan “Tomonlarning kelishuvi” bo‘yicha shartlarni bajarmaslik O‘zbekiston Respublikasida amalda bo‘lgan qonunchilikka asosan javobgarlik keltirib chiqaradi.

**12. Favqulodda va muayyan sharoitlarda oldini olib bo‘lmaydigan vaziyatlar (fors-major)**

12.1. Favqulodda (fors-major) holat yoki yengib bo‘lmaydigan kuchlar ta’siri natijasida (yong‘in, suv toshqini, zilzila va boshqalar) vujudga kelgan vaziyatni ishtirokchi oldindan ko‘rolmagan yoki uning oldini olish imkoniyati mavjud bo‘lmaganida, Tomonlar ushbu shartnoma bo‘yicha majburiyatlarni bajarmaslik bo‘yicha javobgarlikdan qisman yoki to‘liq ozod qilinadilar

12.2. Majburiyatni bajarmaslikda favqulodda holatlarga ishora qiluvchi Tomon boshqa Tomonni bunday vaziyatlarning boshlanishi haqida darhol xabardor qilishi lozim.

12.3. Agarda mazkur shartnoma bo‘yicha majburiyatlarni bajarmaslik holati, yengib bo‘lmaydigan kuchlar bilan bog‘liq holda 6 oydan ko‘proq davom etsa, Tomonlardan biri ikkinchi Tomonni bu to‘g‘risida xabardor qilib bir taraflama mazkur shartnomani bekor qilish huquqiga ega.

**13. Shartnomani amal qilish muddati**

13.1. Mazkur shartnoma imzolangan vaqtdan boshlab kuchga ega bo‘ladi.

13.2. Ushbu shartnomani amal qilish muddati \_\_\_\_\_-yil \_\_-\_\_\_\_\_\_\_\_\_ga qadar davom etadi.

13.3. Shartnomani muddatidan oldin bekor qilinishi bir Tomonning tashabbusi bilan amalga oshirilishi mumkin, bunda, boshqa Tomonga bu to‘g‘risida shartnomani bekor qilinishidan 2 oy oldin xabar berilishi kerak. Mazkur muddatni tugashi bilan har ikki Tomonning kelishuviga ko‘ra shartnoma bekor qilingan deb hisoblanadi.

13.4. Mazkur Shartnoma ikki nusxada tuzildi. Ikkala nusxa aynan bir xil va teng yuridik kuchga ega.

**14. Tomonlarning yuridik manzillari**

|  |  |
| --- | --- |
| **Toshkent tibbiyot akademiyasi**  100109, Toshkent sh., Farobiy koʻchasi, 2 uy.  Tel.: +99878 150-78-25  **Rektor \_\_\_\_\_\_\_\_\_\_\_\_\_\_ A.K.Shadmanov**  Davolash ishlari bo‘yicha  prorektor \_\_\_\_\_\_\_\_\_\_\_ M.Sh.Karimov  Klinik o‘quv bazalar bilan ishlash bo‘limi  boshlig‘i \_\_\_\_\_\_\_\_\_\_\_D.A.Parpibayeva  Marketing va talabalar amaliyoti boshqarmasi boshlig‘i \_\_\_\_\_\_\_\_\_ Z.Ch.Kurbanova  Yuriskonsult\_\_\_\_\_\_\_\_S.M.Yusupova | **“\_\_\_\_\_\_\_\_\_\_\_\_\_\_\_\_\_\_\_\_\_\_\_”**  Toshkent shahar, \_\_\_\_\_\_\_\_\_\_\_\_\_\_\_\_tumani, \_\_\_\_\_\_\_\_\_\_\_\_\_\_\_\_\_ko‘chasi, \_\_\_\_uy  **Direktor \_\_\_\_\_\_\_\_\_\_\_\_\_\_\_\_\_\_\_\_\_\_** |